BG
4.7.2022 г.
Официален вестник на Европейския съюз
C 257/37
Основания и основни доводи Жалбоподателят изтъква три основания в подкрепа на жалбата. 1.
Първо основание: Съветът не е проверил и не е можел да провери дали решенията на украинските власти, на които се е позовал при вписването на жалбоподателя в списъка, са приети в съответствие с основните му права на защита и на ефективна съдебна защита. 2.
Второ основание: Съветът е допуснал явни грешки в преценката, като е приел, че критериите за вписване са изпълнени.
По-специално Съветът е приел предоставените от украинските власти материали, без да ги разгледа надлежно и/или без да вземе предвид посочените от жалбоподателя неточности.
Съветът е трябвало да извърши допълнителни проверки и да изиска допълнителни доказателства от украинските власти в светлината на представеното от жалбоподателя становище и на предоставените от него оневиняващи доказателства, като ограничените действия на Съвета в това отношение са недостатъчни.
Следователно санкциите от 2022 г. не се основават на достатъчно солидни факти. 3.
Трето основание: нарушено е правото на собственост на жалбоподателя, предвидено в член 17, параграф 1 от Хартата на основните права на ЕС, тъй като по-специално ограничителните мерки са неоснователно, ненужно и непропорционално ограничение на това право, поради това че: i) нищо не сочи, че средствата, за които се твърди, че са присвоени от жалбоподателя, са били прехвърлени извън Украйна, ii) вътрешни за Украйна мерки биха били подходящи и достатъчни и iii) ограничителните мерки са налице вече от осем години и са били наложени въз основа на досъдебно производство, което очевидно е безперспективно и/или поне е в пълна стагнация и което Съветът не е изтъкнал през никоя от предходните две години.
(1) (2)
ОВ L 70, 2022 г., стр. 7.
ОВ L 70, 2022 г., стр. 4.
Жалба, подадена на 12 май 2022 г. — BSW — management company of „BMC“ holding/Съвет (Дело T-258/22) (2022/C 257/48) Език на производството: английски Страни Жалбоподател: AAT Byelorussian Steel Works — management company of „Byelorussian Metallurgical Company“ holding (BSW — management company of „BMC“ holding) (Жлобин, Беларус) (представители: N. Tuominen и L. Engelen, lawyers) Ответник: Съвет на Европейския съюз
Искания Жалбоподателят моли Общия съд: — да отмени Решение (ОВППС) 2022/356 на Съвета от 2 март 2022 година за изменение на Решение 2012/642/ОВППС относно ограничителните мерки с оглед на положението в Беларус (1) и Регламент (ЕС) 2022/355 на Съвета от 2 март 2022 година за изменение на Регламент (ЕО) № 765/2006 (2), в частта им, в която се отнасят до жалбоподателя и — да осъди Съвета да плати съдебните разноски в настоящото производство.
Основания и основни доводи Жалбоподателят изтъква три основания в подкрепа на жалбата си. 1.
Първото основание е, че оспорваните мерки не са приети в съответствие със задължението за мотивация, нарушават правото на справедлив процес и на ефективна съдебна защита.